钦定古今图书集成/明伦汇编/氏族典/第195卷 > 《廖用贤尚友录》 > 饶瑄
## 钦定古今图书集成/明伦汇编/氏族典/第195卷 > 《廖用贤尚友录》 > 饶瑄

按《万姓统谱》：“瑄字文璧，临川人。中正德癸酉乡试，南
宫不第，不复仕进，以所学授徒于家。文璧少时好驰
马试剑，弱冠委己于学，习星历、算数、山经、地志、九流
百家之书，横驱直骛，无所不通，已乃觉其泛而不统。
初善横渠以礼为先之教，中慕邵子静坐百原之学，
最后独深信象山而遵体之。”盖文璧之学凡屡变而
卒归于道。其文亦俊洁有程法，自号“行斋”，学者称为
“行斋先生。”